สำหรับวัยรุ่นที่อดอาหาร จนวิวัฒนาเป็นความผิดปรกติในการกิน ผลที่ตามมามีมากกว่าเพียงโภชนาการ อันได้แก่อะไรบ้าง
จิตวิทยาในชีวิตประจำวัน - ภาคที่ 2 จิตวิทยาวัยรุ่น ตอนที่ 38 ผลทางจิตจากวัยเจริญพันธุ์ 1 จิตวิทยาในชีวิตประจำวัน - ภาคที่ 2 จิตวิทยาวัยรุ่น ตอนที่ 38 ผลทางจิตจากวัยเจริญพันธุ์ 1 ผลการวิจัยแสดงว่า มาตรการควบคุมน้ำหนักที่คัดสรรโดยวัยรุ่น สอดคล้อง Correspond กับความไม่พึงพอใจต่อภาพลักษณ์ของร่างกายที่เขาประสบอยู่ สาววัยรุ่นพยายามอดอาหาร Diet เพื่อลดน้ำหนักให้มีรูปร่างผอม ส่วนหนุ่มวัยรุ่น จะเลือกมาตรการที่เขาเชื่อมั่นว่าจะเพิ่มมวล Mass กล้ามเนื้อ โดยการออกกำลังและเล่นกีฬา อาจกินอาหารเสริม Dietary supplement และใช้ยาสเตียรอยด์ Steroid ซึ่งเป็นสารที่มีอันตรายต่อร่างกาย หนุ่มวัยรุ่นที่อ้วนเกิน มีแนวโน้มที่จะอดอาหาร เพื่อลดไขมัน แต่อาจมิใช่เพื่อลดน้ำหนักเหมือนสาววัยรุ่น นอกเหนือจากผลที่ตามมา Consequence ของอารมณ์ในเชิงลบ Adverse ซึ่งสัมพันธ์กับความไม่พึงพอใจต่อรูปลักษณ์ของร่างกายตนเองแล้ว วัยรุ่นที่ไปเกี่ยวข้องกับวิธีการหลากหลายในการควบคุมน้ำหนัก อาจทำให้ร่างกายมิได้รับพัฒนาการที่ดีต่อสุขภาพ ช่วงเวลาของการเจริญเติบโตของวัยรุ่น เป็นจุดสำคัญของการบรรลุสถานะของผู้ใหญ่ตามเกณฑ์ปรกติ และความสามารถในการสืบพันธุ์ Reproductive ผลตามมาที่เห็นเด่นชัดของการควบคุมน้ำหนักที่ไม่เป็นผลดีต่อสุขภาพ ก็คือมาตรการที่เกี่ยวกับโภชนาการ Nutrition และการเจริญเติบโต Growth สาววัยรุ่นที่อดอาหารอย่างต่อเนื่องมีความเสี่ยงสูง เธอจะกินผลไม้ ผัก และธัญพืช Grain ในปริมาณที่น้อยกว่าสาววัยรุ่นทั่วไป ร่างกายของเธอได้รับแคลเซี่ยม เหล็ก วิตามิน และสังกระสี ที่น้อยลงด้วย ส่วนหนุ่มวัยรุ่นที่อดอาหาร มีแนวโน้มที่จะกินผลไม้ ในปริมาณที่มากกว่าหนุ่มวัยรุ่นทั่วไป สำหรับวัยรุ่นที่อดอาหาร จนวิวัฒนาเป็นความผิดปรกติในการกิน Eating disorder ผลที่ตามมามีมากกว่าเพียงโภชนาการ อันได้แก่ ภาวะจำกัดอาหารจนเกินไป Anorexia nervosa และภาวะกินอาหารมากเกินไป Bulimia nervosa รวมทั้งกรณีที่ไม่ถึงกับสุดขั้ว แต่แสดงอาการที่รุนแรงของทั้งสองภาวะดังกล่าว ร่วมกัน วัยรุ่นที่จำกัดอาหารจนเกินไป มักหมกมุ่น Obsessive อยู่กับน้ำหนักที่เพิ่มขึ้น โดยไม่พอใจกับน้ำหนักตามปรกติของร่างกาย และปฏิเสธอย่างแข็งขันในเรื่องอันตรายที่เกิดจากการรักษาน้ำหนักให้อยู่ในเกณฑ์ต่ำมากๆ จนทำให้ร่างกายค่อนข้างผอม หรือซูบผอมจนผิดปรกติ Emaciated ส่วนวัยรุ่นในขั้วตรงกันข้าม มักกินอาหารในปริมาณมากเกินไป Binge ในช่วงเวลาอันสั้น โดยพฤติกรรมที่ป้องกันน้ำหนักเพิ่ม หลังการกินอาหาร อาทิ บังคับตนเองให้อาเจียน Self-induced vomiting หักโหมในการออกกำลังกาย Overzealous exercise หรือกินยาขับถ่าย Laxative ingestion แต่ก็มีแนวโน้มที่จะทำให้ร่างกายอ้วนเกินปรกติ ในกลุ่มวัยรุ่นทั่วไป การวินิจฉัย Diagnosis ภาวะกินอาหารมากเกินไป ทำได้ยากกว่าภาวะการจำกัดอาหารจนเกินไป ส่วนความผิดปรกติในการกิน แม้จะเกิดขึ้นระหว่างอายุ 12 ถึง 26 ปี แต่มักเกิดขึ้นสูงสุดในช่วงวัยรุ่นระหว่าง 14 ถึง 18 ปี แต่วัยรุ่นส่วนใหญ่ มิได้คงอาการนี้ยาวนานจนล่วงเลยถึงวัยผู้ใหญ่
สำหรับวัยรุ่นที่อดอาหาร จนวิวัฒนาเป็นความผิดปรกติในการกิน ผลที่ตามมามีมากกว่าเพียงโภชนาการ อันได้แก่ ภาวะจำกัดอาหารจนเกินไป และภาวะกินอาหารมากเกินไป รวมทั้งกรณีที่ไม่ถึงกับสุดขั้ว แต่แสดงอาการที่รุนแรงของทั้งสองภาวะดังกล่าวร่วมกัน
จิตเวชศาสตร์ (จิตเวชศาสตร์) - Psychiatry,โภชนวิทยา